b'\n_START_ARTICLE_\nPihkva oblast\n_START_SECTION_\nTopograafia\n_START_PARAGRAPH_\nPihkva oblast asub Ida-Euroopa lauskmaa loodeosas. K\xc3\xb5rgeim m\xc3\xa4gi on Lipnitskaja m\xc3\xa4gi (339,1 m). 6% territooriumist h\xc3\xb5lmavad veekogud: j\xc3\xa4rved (Pihkva j\xc3\xa4rv) ja j\xc3\xb5ed (Palata, Pljussa j\xc3\xb5gi, Velikaja j\xc3\xb5gi jt).\n_START_SECTION_\nKliima\n_START_PARAGRAPH_\nOblastis valitseb paraskliima parajalt k\xc3\xbclma talve ja sooja suvega.\n_START_SECTION_\nTaimestik\n_START_PARAGRAPH_\n38% maapinnast on kaetud leht- ja okasmetsadega.\n_START_SECTION_\nRahvastik\n_START_PARAGRAPH_\n2002. aasta rahvaloenduse andmetel oli Pihkva oblasti rahvaarv 760 810, kellest 717 101 (94,3%) olid venelased, 12 471 (1,6%) ukrainlased ja 9664 (1,3%) valgevenelased. Eestlasi oli 1122. Rahvaarv v\xc3\xa4heneb peamiselt negatiivse loomuliku iibe t\xc3\xb5ttu (2004. aastal \xe2\x88\x9211 209, 2005. aastal \xe2\x88\x9211 492, 2009. aastal \xe2\x88\x927331, 2010. aastal \xe2\x88\x927244, 2011. aastal \xe2\x88\x925928, 2014. aastal \xe2\x88\x924924, 2015. aastal \xe2\x88\x924630, 2016. aastal -4403 ja 2017. aastal -5041). 2012. aasta alguses oli oblasti rahvaarv 666 924 ja 2015. aasta alguses 651 205.\n_START_SECTION_\nLinnad\n_START_PARAGRAPH_\nPihkva oblastis on 14 linna (sulgudes elanike arv 2012): Pihkva (204 000), Velikije Luki (98 400), Ostrov (21 000), Nevel (15 900), Opot\xc5\xa1ka (11 400), Petseri (11 000), Porhov (10 300), Dno (8700), Novosokolniki (7900), Sebe\xc5\xbe (6100), P\xc3\xb5talovo (5700), Pusto\xc5\xa1ka (4500), Oudova (4100) ja Novor\xc5\xbeev (3600).\n_START_SECTION_\nAlevid\n_START_PARAGRAPH_\nPihkva oblastis on 14 alevit: Dedovit\xc5\xa1i, Strugi Krasn\xc3\xb5je, Pu\xc5\xa1kinskije Gor\xc3\xb5, Idritsa, Be\xc5\xbeanits\xc3\xb5, Loknja, Krasnogorodsk, Pljussa, Kunja, Palkino, Usvjat\xc3\xb5, Sosnov\xc3\xb5i Bor, Krasn\xc3\xb5i Lut\xc5\xa1 ja Zapljusje.\n_START_SECTION_\nMaa-asulad\n_START_PARAGRAPH_\nPihkva oblastis oli 2010. aasta seisuga 8351 maa-asulat, neist 1923 oli ilma p\xc3\xbcsielaniketa, 3890-s oli 1\xe2\x80\x9310 elanikku, 1874-s oli 11\xe2\x80\x9350 elanikku, 234-s oli 51\xe2\x80\x93100 elanikku ning 430-s oli \xc3\xbcle 100 elaniku.'